google/wiki40b huggingface dataset:
वर्णान्धता

वर्णांधता (Colourblindness) आँखों का एक रोग है जिसमें रोगी को किसी एक या एक से अधिक रंगों का बोध नहीं हो पाता है; जिससे उसकी रंगबोध की शक्ति साधारण व्यक्तियों के रंगबोध की शक्ति से कम होती है। यह रोग जन्म से हो सकता है, अथवा कतिपय रोगों के बाद उत्पन्न हो सकता है।
साधारण व्यक्ति रंग के हलकेपन या गहरेपन का भली भाँति बोध (perception) कर सकता है। पर इस रोग में व्यक्ति की रंगों के गहरेपन का बोध या रंगों को पहचानने की शक्ति लुप्त हो जाती है।
वर्णक्रम (स्पेक्ट्रम /spectrum) के एक रंग अथवा रंगों के मिश्रण के बोध के लोप होने के आधार पर रोग के पृथक्-पृथक् वर्ग तथा उनके नाम भी हैं।

परिचय

मनुष्य में समान रूप से रंग का बोध त्रिवर्णता (Trichromatism) के सिद्धांत से होता है। इस सिद्धांत के अनुसार रंग का बोध तीन रंगों के विविध मिश्रण से होता हैं। ये तीनों शुद्ध और मुख्य (primary) रंग हैं : लाल, हरा तथा नीला; जिनकी पृथक मात्रा के मिश्रण से सब प्रकार के रंग बन जाते हैं तथा इन पृथक रंगों का विशेष बोध दृष्टि द्वारा होता है। यह त्रिवर्णता पुरुषों में प्राय: 92 प्रतिशत तथा स्त्रियों में 99.5 प्रतिशत सामान्य होती है। शेष पुरुषों तथा स्त्रियों में यह बोधशक्ति मानक से इस अर्थ में भिन्न होती है कि उन्हें पूरे स्पेक्ट्रम के बोध के लिए तीनों शुद्ध रंगों से कम रंगों या अधिक रंगों की आवश्यकता होती है। ऐसे व्यक्तियों की विकृत त्रिवर्णक (Anomalous Trichromats) कहते हैं जिनको सामान्य व्यक्तियों की तुलना में रंगबोध के लिए तीनों शुद्ध रंगों की विभिन्न अनुपात में आवश्यकता पड़ती है। जिन व्यक्तियों में तीन के स्थान पर दो या एक ही रंग द्वारा रंगबोध होता है, वे क्रमश: द्विवर्णक (Dichromates) तथा एकवर्णक (Monochromates) कहलाते हैं। वर्णांधता का विकार सबसे अधिक एकवर्णिक (monochromatic) व्यक्तियों में, इनसे कम द्विवर्णिक (dichromatic) व्यक्तियों में तथा अंत में सबसे कम त्रिवर्णिक (trichormatic) व्यक्तियों में पाया जाता है। जिन व्यक्तियों को लाल तथा हरे रंगों का बोध नहीं होता, उन्हें लाल एवं हरा वर्णांध तथा पीले एवं नीले रंगों का बोध न होने पर पीला एवं नीला वर्णांध आदि कहते हैं।
जन्म के वर्णांध को हरे रंग की मात्रा की सबसे अधिक आवश्यकता पड़ती है तथा ऐसे व्यक्ति को हल्के हरे और पीले रंग के अलग-अलग बोध में कठिनाई पड़ती है। कुछ व्यक्तियों को लाल रंग का बोध नहीं होता है, अत: ऐसे व्यक्तियों को इस वर्णांधता के कारण सामान्य जीवन में बड़ी कठिनाई उठानी पड़ती है। यह सच है कि ऐसा वर्णांध व्यक्ति रंग की विविध गहराई, चमक, तथा आकार से ही वस्तुओं को पहचान लेने की शक्ति उत्पन्न कर लेता है, लेकिन ऐसा व्यक्ति ठीक ठीक रंग पहचानने के ज्ञान पर निर्भर विषयों पर निश्चय लेने में गलती करता है, जिसका भीषण परिणाम हो सकता है, उदाहरणार्थ ट्रैफिक सिगनल पहचानने की गलती आदि।
कभी कभी नेत्ररोग, जैसे दृष्टितंत्रिका (optic nerve) विकार या मस्तिष्क विकार, के कारण वर्णांधता उत्पन्न हो जाती है, जो उचित उपचार द्वारा दूर की जा सकती है, पर जन्म की वर्णांधता का कोई उपचार नहीं है।
आहारीय कैल्शियम

कैल्शियम एक भौतिक तत्त्व है। यह जीवित प्राणियों के लिए अत्यावश्यक होता है। भोजन में इसकी समुचित मात्र होनी चाहिए। खाने योग्य कैल्शियम दूध सहित कई खाद्य पदार्थो में मिलती है। खान-पान के साथ-साथ कैल्शियम के कई औद्योगिक इस्तेमाल भी हैं जहां इसका शुद्ध रूप और इसके कई यौगिकों का इस्तेमाल किया जाता है। आवर्त सारिणी में कैल्शियम का अणु क्रमांक 20 है और इसे अंग्रेजी शब्दों ‘सीए’ से इंगित किया गया है। 1808 में सर हम्फ्री डैवी ने इसे खोजा था। उन्होंने इसे कैल्शियम क्लोराइड से अलग किया था। कैल्शियम का नाम लातिन भाषा के शब्द ‘काल्क्स’ पर रखा गया है जिसका मतलब है चूना पत्थर जिसमें बड़ी मात्र में कैल्शियम पाया जाता है। पौधों में भी कैल्शियम पाया जाता है।
हडिडयों और दांतों के बनाने और रख-रखाव के लिए, मांसपेशियों के सामान्य संकुचन के लिए हृदय की गति को नियमित करने के लिए और रक्त की क्लॉटिंग करने के लिए यह आवश्यक होता है। कैल्शियम जीवन-शक्ति और सहनशीलता बढाता है, कोलेस्ट्रांल स्तरों का नियमन करता है, स्नायुओं के स्वास्थ्य के लिए अच्छा है अरुअ रजोधर्म विषयक दर्दों के लिए ठीक है। एन्जाइम की गतिविधि के लिए कैल्शियम की आवश्यकता है। हृदय-संवहनी के स्वास्थ्य के लिए कैल्शियम मैग्नेशियम के साथ काम करता है। रक्त के जमाव के द्वारा यह घावों को शीघ्र भरता है। कुछ कैसर के विरुद्ध भी यह सहायक होती है। गर्भवती महिलाओं, 60 से अधिक उम्र के पुरुषों, 45 से अधिक उम्र की स्त्रियों, धूम्रपान करने वालों और अधिक मदिरापान वालों को कैल्शियम का खतरा रहता है। बच्चों में सूखा रोग कैल्शियम की कमी का लक्षण है।
विविटामिन 'डी' ‘डी’ की विशेष रूप से आवश्यकता कैल्शियम के समावेशन के लिए होती है। विटामिन ‘सी’ भी कैल्शियम के समावेशन में सुधार लाता है। सम्पूरक के रूप में कैल्शियम कार्बोनेट भोजन के साथ अधिक अच्छे ढंग से समावेशित होता है।

स्रोत

दूध और इसके उत्पाद, दाले, सोयाबीन, हरी पत्तीदार सब्जियां, नीबू जाति के फ़ल, सार्डीन, मटर, फ़लियां, मूंगफ़ली, वाटनट (सिंघाडा) सूर्यमुखी के बीज इस खनिज के महत्वपूर्ण स्रोत है। यदि आहार में पर्याप्त कैल्शियम न हो तो विविध शरीरिक प्रक्रियाओं के लिये आवश्यक उस व्यक्ति की हडिडयों से लिया जाता है।
सुल्तान खान

उस्ताद सुल्तान खान (१५ अप्रैल १९४० – २७ नवम्बर २०११) सीकर घराणे के भारतीय सारंगी वादक और शास्त्रीय गायक थे। वो भारतीय फ्यूजन ग्रूप तबला बीट साइंस के ज़ाकिर हुसैन और बिल लैसवेल सहित एक सदस्य थे। उन्हें वर्ष २०१० में भारत के तीसरे सबसे बड़े नागरिक सम्मान पद्म विभूषण से सम्मानित किया गया।
हुड्डा

हुड्डा एक जाट गोत्र है।
राष्ट्रीय राजमार्ग १०९ (भारत)

मार्ग

इस राजमार्ग के कुछ मुख्य गंतव्य इस प्रकार हैं:  रुद्रपुर, पंतनगर, हल्द्वानी, काठगोदाम, नैनीताल, अल्मोड़ा, रानीखेत, द्वाराहाट, कर्णप्रयाग।
बेलापुर

बेलापुर
लुटज़ो-होल्म खाड़ी

लुटज़ो-होल्म खाड़ी (Lützow-Holm Bay) पूर्वी अंटार्कटिका के रानी मौड धरती क्षेत्र से किनारा करती हुई एक २२० किमी चौड़े मुख वाली बड़ी खाड़ी है। यह रीज़र-लार्सन प्रायद्वीप से पूर्व में और फ़्लातवेर द्वीपों के समीप स्थित अंटार्कटिका की मुख्यभूमि के तट से पश्चिम में विस्तृत है।
प्रवीण तिवारी

जीवन परिचय

प्रवीण तिवारी का जन्म 9 जनवरी 1980 को मध्य प्रदेश की राजधानी भोपाल में हुआ था। उन्होंने अपनी शिक्षा-दीक्षा इंदौर से प्राप्त की। इंदौर के देवी अहिल्या विश्वविद्यालय से जनसंचार में पीएचडी करने के बाद प्रवीण तिवारी ने बतौर पत्रकार अपने करियर की शुरुआत 'दैनिक भास्कर' से की। इसके बाद उन्होंने सहारा समय, लाइव इंडिया चैनल, आईबीएन-7 (अब न्यूज़ 18) में बतौर वरिष्ठ एंकर कार्य किया। उन्होंने जी बिजनेस के लिए 'इनोवेट इंडिया' कार्यक्रम को एंकर किया।प्रवीण तिवारी ने नेशनल वॉयस समाचार चैनल के वरिष्ठ संपादक के रूप में भी कार्य किया।
जेसी रंधावा

पूर्व जीवन

जसमीत कौर रंधावा जिन्हें जेसी रंधावा के रूप में भी जाना जाता है का जन्म 11 अगस्त 1975 को जैपुर में मेहर और नरेन्द्र सिंह रंधावा के घर में हुआ। वो मूल रूप से जयपुर से हैं।
उनकी बहन साधिका रंधावा भी एक बॉलीवुड अभिनेत्री हैं।

कैरियर

जेसी रंधावा एक सफल मॉडल हैं और बहुत डिज़ाइनरों के साथ कार्य कर चुकी हैं। वो फ़ेमिना मिस इण्डिया 1994 प्रतियोगिता में भी सुष्मिता सेन और ऐश्वर्या राय के साथ-साथ नजर आईं और निर्णायक दौर तक जगह बनाई। वो फियर फैक्टर: खतरों के खिलाड़ी (सीजन 2) में भी भाग ले चुकी हैं, जहाँ वो उपविजेता के रूप में चुनी गईं। उन्होंने मॉडलिंग की दुनिया में 1999 में कदम रखा।

फ़िल्मी सफ़र

वो पहली बार सन् 2000 में संजय दत्त और जैकी श्रॉफ के सामनए फ़िल्म जंग के गाने खड़ी ते आना बली दी गली में नजर आयीं। निर्देशक अनुराग कश्यप ने उन्हें अपनी फ़िल्म नो स्मोकिंग में आयटम नम्बर के लिए आमंत्रित किया। सन् 2009 में रंधावा एक कश्यप की फ़िल्म गुलाल में प्रकट हुई जिसमें उन्होंने एक जवान व्याख्याता का अभिनय किया है।

विवाद

वो एक बहुत ही दृढ़ता से और स्पष्टवादी मानी जाती हैं। यद्दपि 2009 में लक्मे इंडिया फैशन वीक नामक रैंप शो में उनका नाम विवाद से जुड़ा क्योंकि उन्होंने एक पारदर्शी टॉप पहना जिसमें उनका शरीर पूर्णतया दृश्यमान था। मगर बाद में इस बात से यह कहते हुए मना कर दिया कि दुर्भाग्यवश उनका टॉप फिसल गया और जो कुछ भी हुआ वह एक संयोग था। उसके बाद भी वह अपने पति के साथ कुछ नृत्य दृश्यों में देखी गईं जहाँ वो पुनः वार्डरॉब मॉलफंक्शन का शिकार हुईं और अपने स्तन के कुछ भाग दिखाये।

व्यक्तिगत जीवन

जेसी रंधावा का पहले एक फैशन मॉडल इन्द्र मोहन सुडान (सिख) से विवाह हो चुका था, लेकिन उन्हें तलाक देकर अब नृत्यरचना-कार सन्दिप सोपारकर से विवाह कर लिया है। जेसी रंधावा और सन्दिप सोपारकर ने अतिथि-सितारों के रूप में फ़िल्मी सफ़र डांस इण्डिया डांस ग्रैंड फिनाले से शुरू किया।
सरगुन मेहता

सरगुन मेहता (जन्म-६ सितम्बर,१९८८) एक भारतीय अभिनेत्री, मॉडल, और टेलीविज़न मेजबान हैं। 
मेहता ने अपने कोलेज के दौरान थिएटर में अभिनय करना शुरू किया था और २००९ में "जी टीवी" के शो "१२/२४ करोल बाग़" से अपने टेलीविज़न करियर की शुरुआत की। कलर्स टीवी के शो "फुलवा" से उनके करियर को काफी महत्तवपूर्ण बदलाव मिला। २०१३ में उन्होंने "बूगी वूगी किड्स शो" की मेजबानी की। २०१५ में उन्होंने पंजाबी फिल्म "अंग्रेज़" से अपना फ़िल्मी करियर शिरू किया।

प्रारंभिक जीवन

मेहता का जन्म ६ सितम्बर, १९८८ में चंडीगढ़ में हुआ था। उनका एक छोटा भाई भी हैं। उनके बचपन के दिनों में उन्होंने अपने भाई के साथ "बूगी वूगी" शो के लिए ऑडिशन दिया परन्तु उनका चयन नहीं हो पाया। उन्होंने अपनी स्कूली शिक्षा "सेक्रेड हार्ट कान्वेंट स्कूल", और "माउंट कारमेल स्कूल" से की थी। फिर वह "बिसनेस मैनेजमेंट" में मास्टर की डिग्री के लिए चली गयी परन्तु अपना अभिनय का करियर बनाने के लिए वह उन्होंने बीच में छोड़ दिया। उसके बाद उन्हें "१२/२४ करोल बाग़" के लिए चुना गया। 
२०१३ में "बालिका वधु" में काम करने से उन्होंने खुद की पहचान एक मुख्य कलाकार के रूप में बनाई।
सुराष्ट्र

सुराष्ट्र वाल्मीकि रामायण के अनुसार अयोध्या के महाराज दशरथ के कूटनीतिक मंत्रियों में से एक थे। उनके अन्य मंत्रियों के नाम इस प्रकार थे – धृष्टि, जयन्त, विजय, राष्ट्रवर्धन, अकोप, धर्मपाल तथा सुमन्त्र
सेफालोस्पोरिन

सेफालोस्पोरिन एक प्रकार का बेटा लेक्टम एन्टिबायोटिक परिवार है। इस परिवार मै जेनेरेसन अनुसार विभिन्न औषधि होते है। इस प्रकार के औषधि प्रायः ग्राम पोजिटिभ और ग्राम नेगेटिभ ब्याक्टेरियाऔं के विरुद्ध में दिया जाता है।
धूम (फ्रेंचाइजी)

धूम (2004)

बाइकर्स का एक रहस्यमयी गिरोह लुटेरों की होड़ में है। एसीपी जय को मामले में सहायता करने के लिए, एक मैकेनिक अली मिलता है। घड़ी की टिक टिक के साथ, यह उनके ऊपर है कि वे चोरों को रंगे हाथ पकड़ लें।

धूम 2 (2006)

जय और अली लौटते हैं, इस बार एक अंतरराष्ट्रीय चोर की निशानदेही पर जिसने अमूल्य कलाकृतियों की चोरी की और मुंबई को अपना अगला लक्ष्य चुना।

धूम 3 (2013)

जब जादू और कलाबाजी में प्रशिक्षित सर्कस के मनोरंजन करने वाले साहिर शिकागो में एक भ्रष्ट बैंक को गिराने के लिए चोर बन जाते हैं जिसने उनके पिता को बर्बाद कर दिया, तो भारतीय अधिकारी जय और अली को उसे पकड़ने के लिए बुलाया जाता है।

प्रभाव

फिल्म का शहरी भारतीय युवाओं के बीच महत्वपूर्ण सांस्कृतिक प्रभाव था। यह सड़कों पर दौड़, बाइक से होने वाली चोरी और सार्वजनिक सड़कों पर स्टंट करने की घटनाओं में वृद्धि के लिए दोषी ठहराया गया था। इसके अतिरिक्त, एनओएस किट के अलावा फ्री फ्लो एग्जॉस्ट सिस्टम से लेकर अपनी बाइक्स में संशोधन के लिए युवाओं के साथ बाइक-मॉडिफाई सीन के लिए एक नई गति थी।
केरल के मलप्पुरम जिला में, अपराधियों के एक समूह के चार सदस्यों ने 30 दिसंबर, 2007 को दक्षिण मालाबार ग्रामीण बैंक के फर्श को तोड़ दिया था और ₹2.5 मिलियन और 80 किलोग्राम सोना लूट लिया था, जिसकी कुल कीमत ₹80 मिलियन मानी गई थी केरल के अपराध रिकॉर्ड में सबसे बड़ी चोरी में से एक है। केरल पुलिस ने इस संबंध में चार लोगों को गिरफ्तार किया है और नेता ने स्वीकार किया कि वह धूम से प्रेरित था। भारत में मीडिया ने धूम 2 को समानताएं दीं।

ग्राफिक उपन्यास

धूम: रेडक्स 893 नामक एक ग्राफिक उपन्यास, 2012 में योमिक्स द्वारा प्रकाशित किया गया है।
स्तर संवेदक

स्तर संवेदक (लेवेल ट्रान्समिटर) किसी भी तरल पदार्थ , अन्य द्रवीकृत ठोस पदार्थ, द्रवीकृत सहित ठोस, गाद, दानेदार सामग्री, और पाउडर जिन की ऊपरी मुक्तसतह होती है उनका स्तर नापता है।
जिस पदार्थ को नापना होता है वह एक कंटेनर या सांचे में होना जरूरी है या फिर अपने प्राकृतिक फॉर्म में होना चाहिए (उदाहरण एक नदी या तालाब की तरह )। स्तर दो तरह से मापे जा सकते हैं - निरंतर या बिंदु हो सकता है। एक निर्धारित सीमा के भीतर निरंतर स्तर को स्तर सेंसर मापता है और एक निश्चित जगह में पदार्थ की सही मात्रा बताता है, जबकि बिंदु स्तर सेंसर से केवल ये संकेत मिलता है कि पदार्थ एक निधरित बिन्दु के ऊपर या नीचे है। आम तौर पर बिन्दु सेंसर ये बताता है कि पदार्थ का स्तर एक बिन्दु से जरूरत से ज्यादा कितना उच्च या कम हैं।
कन्नड़ भाषा

'कन्नड' तथा 'कर्नाटक' शब्दों की व्युत्पत्ति

कन्नड तथा कर्नाटक शब्दों की व्युत्पत्ति के संबंध में भिन्न-भिन्न मत हैं। यदि किसी विद्वान् का यह मत है कि "कंरिदुअनाडु" अर्थात् "काली मिट्टी का देश" से कन्नड शब्द बना है तो दूसरे विद्वान् के अनुसार "कपितु नाडु" अर्थात् "सुगंधित देश" से "कन्नाडु" और "कन्नाडु" से "कन्नड" की व्युत्पत्ति हुई है। कन्नड साहित्य के इतिहासकार आर. नरसिंहाचार ने इस मत को स्वीकार किया है। कुछ वैयाकरणों का कथन है कि कन्नड संस्कृत शब्द "कर्नाट" का तद्भव रूप है। यह भी कहा जाता है कि "कर्णयो अटति इति कर्नाटक" अर्थात जो कानों में गूँजता है वह कर्नाटक है।
प्राचीन ग्रंथों में कन्नड, कर्नाट, कर्नाटक शब्द समानार्थ में प्रयुक्त हुए हैं। महाभारत में कर्नाट शब्द का प्रयोग अनेक बार हुआ है (कर्नाटकश्च कुटाश्च पद्मजाला: सतीनरा:, सभापर्व, 78, 94; कर्नाटका महिषिका विकल्पा मूषकास्तथा, भीष्मपर्व 58-59)। दूसरी शताब्दी में लिखे हुए तमिल "शिलप्पदिकारम्" नामक काव्य में कन्नड भाषा बोलनेवालों का नाम "करुनाडर" बताया गया है। वराहमिहिर के बृहत्संहिता, सोमदेव के कथासरित्सागर, गुणाढ्य की पैशाची "बृहत्कथा" आदि ग्रंथों में भी कर्नाट शब्द का बराबर उल्लेख मिलता है।
'कर्नाटक' शब्द अंग्रेजी में विकृत होकर कर्नाटिक (Karnatic) अथवा केनरा (Canara), फिर केनरा से केनारीज़ (Canarese) बन गया है। उत्तरी भारत की हिंदी तथा अन्य भाषाओं में कन्नड शब्द के लिए कनाडी, कन्नडी, केनारा, कनारी का प्रयोग मिलता है।
आजकल कर्नाटक तथा कन्नड शब्दों का निश्चित अर्थ में प्रयोग होता है – कर्नाटक प्रदेश का नाम है और "कन्नड" भाषा का।
अभिलाषा कुमारी

अभिलाषा कुमारी एक भारतीय न्यायाधीश तथा वर्तमान मणिपुर उच्च न्यायालय की मुख्य न्यायाधीश हैं | वे पूर्व में त्रिपुरा उच्च न्यायालय की मुख्य न्यायाधीश व गुजरात उच्च न्यायालय की न्यायाधीश थी | वे हिमाचल प्रदेश के पूर्व मुख्यमंत्री वीरभद्र सिंह की पुत्री हैं |
C-श्रेणी क्षुद्रग्रह

C-श्रेणी क्षुद्रग्रह (C-type asteroid) ऐसे क्षुद्रग्रहों की श्रेणी होती हैं जिनमें कार्बन की मात्रा अधिक हो। ज़्यादातर क्षुद्रग्रह - लगभग ७५% - इसी श्रेणी के होते हैं।
अंजलि भारद्वाज

अंजलि भारद्वाज (जन्म 1973) पारदर्शिता और जवाबदेही के मुद्दों पर काम कर रही एक भारतीय सामाजिक कार्यकर्ता हैं। वह पीपुल्स राइट टू इन्फॉर्मेशन (एनसीपीआरआई) के राष्ट्रीय अभियान की सह-संयोजक हैं। और सतर्क नागरिक संगठन की संस्थापक सदस्य है। वह सूचना का अधिकार, लोकपाल, व्हिसलब्लअर संरक्षण, शिकायत निवारण, और भोजन के अधिकार से संबंधित मुद्दों पर काम करती है।

प्रारंभिक जीवन

भारद्वाज ने बीए लेडी श्री राम कॉलेज, दिल्ली विश्वविद्यालय से की थी और ऑक्सफ़ोर्ड यूनिवर्सिटी से एमएससी की डिग्री और दिल्ली स्कूल ऑफ इकोनॉमिक्स, दिल्ली विश्वविद्यालय से मास्टर डिग्री की है।

काम

भारद्वाज 1999 के बाद से भारत में सूचना आंदोलन के अधिकार से जुड़ी हुई है। वह राष्ट्रीय पीपुल फॉर पीपल्स राइट टू इन्फॉर्मेशन (एनसीपीआरआई) की सह-संयोजक है। उनके प्रयासों में सूचना का अधिकार अधिनियम, 2005, व्हिस्लब्लॉर्स प्रोटेक्शन एक्ट, 2011,   लोकपाल और लोकायुक्त अधिनियम, 2013 और शिकायत निवारण विधेयक की ओर काम करना शामिल है। 
अंजलि, सतर्क नागरिक संगठन (एसएनएस) की संस्थापक सदस्य हैं। 2003 में स्थापित, एसएनएस भारत सरकार की जवाबदेही को सुधारने में मदद करने के लिए सूचना का अधिकार अधिनियम का उपयोग करता है। विधायकों के प्रदर्शन पर एसएनएस द्वारा विकसित रिपोर्ट कार्ड व्यापक रूप से मीडिया के माध्यम से प्रचारित किए जाते हैं।
वह आरटीआई आकलन एंड एडवोकेसी ग्रुप (आरएएजी) के साथ काम करती है, जिसे आरटीआई कानून के कार्यान्वयन के चालू आकलन के लिए 2008 में स्थापित किया गया था।
निर्वाचित प्रतिनिधियों के कामकाज में पारदर्शिता, उत्तरदायित्व और उत्तरदायित्व सुनिश्चित करने के लिए आरटीआई अधिनियम का उपयोग करने के लिए अंजलि को 2009 में सामाजिक उद्यमियों के लिए अशोक फैलोशिप से सम्मानित किया गया।उसे शासन में पारदर्शिता और जवाबदेही को बढ़ावा देने के लिए 2011 में लेडी श्रीराम कॉलेज के सम्मान रोल पेश किया गया।
मसनबी

उर्दू साहित्य में लंबी कथा कहने के लिए यह बहुप्रयुक्त छंद है। इस दो पंक्तियों के छंद की प्रत्एक पंक्ति में बराबर मात्राएं होती है। दोनो पंक्ति में तुकांतता भी होती है। हिंदी के बहुप्रयुक्त छंद चौपाइ के पहले दो चरण एक मसनबी के समान ही होते हैं। मसनबी में लिखी काव्य कथा की शुरुआत मुहम्मद साहब की वंदना से होती है। इसके बाद अन्य पैगम्बरों तथा शाहे वक्त की भी वंदना की जाती है। सूफी साहित्य प्रायः इसी शैली में लिखे गए हैं।
ब्रोम मोजेक वाइरस

ब्रोम मोजेक वाइरस एक विषाणु है।
राष्ट्रीय राजमार्ग १३०बी (भारत)

मार्ग

इस राजमार्ग के कुछ मुख्य पड़ाव इस प्रकार हैं: रायपुर, पलारी, बलौदा बाज़ार, कसडोल, सारंगढ़।
डेविड सी. लेन

डेविड क्रिस्टोफर लेन का जन्म 29 अप्रैल 1956 में, बर्बैंक, कैलीफोर्निया में हुआ और वे वाल्नेट, कैलीफोर्निया के माऊंट सैन एंटोनियो कालेज में दर्शनशास्त्र और समाजशास्त्र के प्रोफेसर हैं। इन्हें अपनी पुस्तक 'द मेकिंग ऑफ अ स्पिरीचुअल मूवमेंट: द अनटोल्ड स्टोरी ऑफ पॉल ट्विचटेल एंड एकंकार' में एकंकार (En-Eckankar) को संप्रदाय के तौर पर और उसके संस्थापक को साहित्यिक चोरी के लिए पहचानने के लिए सबसे अधिक जाना जाता है। भारत में इन्हें नए धार्मिक आंदोलनों विशेषकर राधास्वामी मत पर उनके शोध और भारत के आमूलपरिवर्तनवादी और सुरत शब्द योग के साधक और खोजी फकीर बाबा फकीर चंद को पाश्चात्य जगत में परिचित कराने के लिए भी जाना जाता है। लेन ने एक पुस्तक 'द अननोइंग सेज:लाइफ एंड वर्क ऑफ बाबा फकीर चंद' का संपादन और प्रकाशन किया। इस पुस्तक की भूमिका जो लेन ने लिखी है वह सुरत शब्द अभ्यासियों (योगियों) के आंतरिक अनुभवों के वैज्ञानिक पक्षों का वर्णन करती है और फकीर की बेबाक उक्तियों को समेटे हुए हैं। लेन ने सैन डीगो में यूनीवर्सिटी ऑफ कैलीफोर्निया से डॉक्टरेट (पीएच. डी) और 'सोशियॉलॉजी ऑफ नॉलेज' में स्नात्कोत्तर डिग्री (एम ए) किया हुआ है। इसके अतिरिक्त इन्होंने 'धार्मिक घटना-क्रिया-विज्ञान (दृश्यप्रपंचशास्त्र) और उसका इतिहास' में भी 'एम ए' किया हुआ है। इस समय ये कैलीफोर्निया स्टेट यूनीवर्सिटी में 'धार्मिक अध्ययन' के प्राध्यापक हैं और संप्रदायों सहित नए धार्मिक आंदोलनों के अध्ययन के विशेषज्ञ हैं। जन्म से रोमन कैथोलिक हैं। 1978 में राधास्वामी सत्संग ब्यास के बाबा सत्गुरु चरण सिंह से नामदान लिया। बाद में इनका हृदय परिवर्तन हुआ और इन्होंने सभी तो नहीं परंतु कुछ शिक्षाओं को त्याग दिया।  अपने एक इंटरव्यू में लेन ने कई धार्मिक आंदोलनों के समर्थकों से मिल रही हत्या की धमकियों की भी बात की है।
फ्रूटी

सामग्री

पेय में आम का गूदा, पानी, चीनी, साइट्रिक एसिड, एसस्कोर्बिक एसिड और स्वादिष्ट बनाने के लिए मिलाया गया पदार्थ और अनुमोदित रंग होता है।

इतिहास

फ्रूटी एक हरे आयताकार टेट्रापेक में परोसने को तैयार आम पेय के रूप शुरू किया गया था। हालांकि यह पहला आम पेय नहीं था, फिर भी फ्रूटी ने जल्द ही बाजार की एक बड़ी हिस्सेदारी हासिल कर ली. इसकी सफलता के पीछे पैकेजिंग ने एक प्रमुख भूमिका निभाई है, क्योंकि यह आसानी और सुविधा से ले जाया जा सकता है। फ्रूटी आम का ताज़ागी भरा स्वाद देता है, जिसने इसको भारी मांग में परिवर्तित किया है। टैगलाइन "मैंगो फ्रूटी, फ्रेश एंड जूसी", ने ब्रांड को मजबूत बनाने और लीडर के रूप में अपनी स्थिति मजबूत करने में मदद की.

ब्रांड संचारण

इन वर्षों में ब्रांड ने कई बदलावों का अनुभव किया है। मूल टैगलाइन "मैंगो फ्रूटी, फ्रेश एंड जूसी" से "जूस अप यूअर लाइफ". आखिरकार, मूल टैगलाइन "मैंगो फ्रूटी, फ्रेश एंड जूसी" को पुनर्स्थापित किया गया। वर्तमान विज्ञापन अभियान द्वारा भारत भर में फ्रूटी की अग्रणी स्थिति आश्वस्त ढंग से पुनः पुष्टि करने पर ध्यान केंद्रित किया है।

पैकेजिंग

सुविधा सुनिश्चित करने के लिए, फ्रूटी को विभिन्न आकारों: 1 लीटर (35 इम्प॰ फ़्लू॰ औंस; 34 यूएस फ़्लू॰ औंस), 250 मिलीली (9 इम्प॰ फ़्लू॰ औंस; 8 यूएस फ़्लू॰ औंस) और 200 मिलीली (7 इम्प॰ फ़्लू॰ औंस; 7 यूएस फ़्लू॰ औंस) टेट्रापेको में पेश किया जाता है। एक उपभोक्ता अध्ययन से पता चला है कि उपभोक्ताओं को पुन:ढक्कन बोतल की जरूरत है जोकि आम पेय अनुभाग में मौजूद नहीं थी। पार्ले एग्रो ने उपभोक्ता की आवश्यकता को दृढ़ता से माना और एक नई स्वच्छ हॉटफिल पेट (PET) बोतल में फ्रूटी शुरू की, जिसने इसे पेट (PET) बोतलों में पेश किया जाने वाला पहला आम पेय बनाया.
कंचन चौधरी भट्टाचार्या

प्रारंभिक जीवन और शिक्षा

चौधरी ने राजकीय महिला महाविद्यालय, अमृतसर से पढाई की है। बाद में, इन्होंने अपनी पोस्ट-स्नातक स्तर की पढ़ाई अंग्रेजी साहित्य में, [[दिल्ली विश्वविद्यालय]] के [[इंद्रप्रस्थ कॉलेज]] से पूर्ण की, और[[व्यवसाय प्रबंध में स्नातकोत्तर|व्यवसाय प्रशासन में मास्टर डिग्री वॉलोन्गॉन्ग विश्वविद्यालय ,न्यू साउथ वेल्स, ऑस्ट्रेलिया से १९९३ में ली।

कैरियर

उनके पास ३३ वर्ष के कार्य का एक शानदार अनुभव है। वे किसी राज्य की डीजीपी बनने वाली पहली महिला है और उन्होंने उत्तराखंड राज्य के डीजीपी के रूप में अपनी सेवाएँ प्रदान की। वह १९७३ में आईपीएस में शामिल होने वाली दूसरी अधिकारी और उत्तर प्रदेश कैडर की पहली महिला आईपीएस अधिकारी हैं।
उन्हें भारत की और से  इंटरपोल की बैठक में प्रतिनिधित्व करने के लिए चयनित किया गया जोकि कैनकन, मेक्सिको में २००४ में आयोजित की गयी थी। उन्होंने १९८० के बाद से कई विशेष प्रशिक्षणों और पाठ्यक्रमों में भाग लिया, जैसे, छह हफ्ते मानव संसाधन प्रबंधन (NITIE), बॉम्बे में, एक सप्ताह आर्थिक अपराध जांच प्रबंधन सिंगापुर में ब्रिटेन के कॉमनवेल्थ सचिवालय द्वारा आयोजित कार्यक्रम में, और तीन सप्ताह हैदराबादकी राष्ट्रीय पुलिस अकादमी के उन्नत प्रबंधनक कार्यक्रम में। उत्तराखंड पुलिस की और से सर्व भारतीय महिला पुलिस के अध्यक्ष के रूप में, उन्होंने दुसरे महिला पुलिस सम्मेलन की मेजबानी की जिसकी भारत के राष्ट्रपति  द्वारा एक उत्कृष्ट प्रदर्शन के रूप में प्रशंसा की गयी थी। उन्हें अपनी  ईमानदारी और आम आदमी की समस्याओं के प्रति संवेदनशीलता के लिए काफी अधिकारियों के बीच में से डीजीपी चयनित किया गया था। उन्होंने पुलिस अनुसंधान और विकास ब्यूरो की ओर से महिलाओं की पुलिस में भर्ती और प्रशिक्षणजारी रखने जेसे मुद्दों को भारत में पुलिस महानिदेशकों के वार्षिक सम्मेलन में उठाया। 
उनके  विभिन्न शौक है। वह कविता लिखती हैं और नाटकों में भाग लेती है। उन्होंने उड़ान (टीवी श्रृंखला) में अतिथि भुमिका निभायीं जोकि उनके जीवन पर आधारित था एवम उनकी बहन कविता चौधरी द्वारा लिखित और निर्देशित किया गया था।
जिज्ञासा सिंह

अभिनय

यह 25 मई 2015 को प्रसारित होने वाले एक धारावाहिक थपकी प्यार की में एक मुख्य किरदार के रूप में अपना अभिनय शुरू किया। पर इससे पहले ज़ी मरुधरा और राजस्थान चैनल में कुछ अन्य धारावाहिक में भी कार्य कर चुके हैं। लेकिन मुख्य भूमिका में यह पहला धारावाहिक है। यह धारावाहिक का निर्माण भी जयपुर में ही हुआ है।
अश्वशाव तारामंडल

अन्य भाषाओं में

अश्वशाव तारामंडल को अंग्रेज़ी में "इक्वूलियस कॉन्स्टॅलेशन" (Equuleus constellation) कहा जाता है। यूनानी भाषा में "इक्वूलियस" एक छोटे घोड़े को या घोड़े के बच्चे को कहते हैं। अश्वशाव का संस्कृत में अर्थ भी "घोड़े का बच्चा" है। वास्तव में यूनानी और संस्कृत दोनों हिंद-यूरोपीय भाषाएँ हैं और "एक्वस" और "अश्व" सजातीय शब्द हैं, जिस से यह थोड़े मिलते-जुलते भी हैं।
भारत में जल आपूर्ति और स्वच्छता

पहुँच

2015 में, शहरी क्षेत्रों में 96% और ग्रामीण इलाकों के 85% आबादी अर्थात कुल आबादी का 88% लोगों की कम से कम बुनियादी पानी तक पहुंच थी। 2016 से "कम से कम बुनियादी जल" शब्द, पहले इस्तेमाल किए गए "बेहतर जल स्रोत" की जगह उपयोग किया जा रहा है। 2015 में भारत में, 44% लोगों को "कम से कम बुनियादी स्वच्छता", या शहरी क्षेत्रों में 65% और ग्रामीण इलाकों में 34% तक पहुंच थी। 2015 में, 150 मिलियन लोग बुनियादी जल और 708 मिलियन लोग बुनियादी शौच सुविधाओं के बिना थे।
पिछले वर्षों में, 2010 में, संयुक्त राष्ट्र ने भारतीय आंकड़ों के आधार पर अनुमान लगाया था कि 525 मिलियन लोग खुले में शौच करते हैं। जून 2012 में ग्रामीण विकास मंत्री जयराम रमेश ने कहा कि भारत दुनिया का सबसे बड़ा "खुला मैदान शौचालय" है। उन्होंने यह भी टिप्पणी की कि पाकिस्तान, बांग्लादेश और अफगानिस्तान इसमें बेहतर हैं।
भारतीय मानदंडों के मुताबिक, बेहतर पानी की आपूर्ति तक पहुंच मौजूद है यदि कम से कम 40 लीटर/व्यक्ति/दिन, सुरक्षित पेयजल 1.6 किमी या 100 मीटर के भीतर प्रदान किया जाये। प्रति 250 व्यक्तियों में कम से कम एक पंप होना चाहिए।
शहरी क्षेत्रों में, जिन्हें पाइप नेटवर्क द्वारा पानी नहीं प्राप्त होता हैं उन्हें अक्सर निजी जल विक्रेताओं से संदिग्ध गुणवत्ता के महंगी पानी लेना पड़ता है। उदाहरण के लिए, दिल्ली में पानी के ट्रको को यमुना नदी के किनारे बने अवैध कुओं से 0.75 रुपये प्रति गैलन (२.८४ प्रति लीटर) की दर से पानी मिलता है।

स्वास्थ्य प्रभाव

पर्याप्त स्वच्छता और सुरक्षित पानी की कमी से स्वास्थ में नकारात्मक प्रभाव पड़ते हैं जिनमें डायरिया शामिल है, जिसे यात्रियों द्वारा "दिल्ली बेली" के रूप में संदर्भित किया जाता है, और सालाना लगभग 10 मिलियन आगंतुक इससे प्रभावित होते है। हालांकि अधिकांश पर्यटक जल्द ही ठीक हो जाते हैं या उचित देखभाल प्राप्त करते हैं। सीवर श्रमिकों की निराशाजनक परिस्थितियाँ एक और चिंता है। दिल्ली में सीवेज श्रमिकों की कामकाजी परिस्थितियों के एक सर्वेक्षण से पता चला है कि उनमें से ज्यादातर पुरानी बीमारियों, श्वसन समस्याओं, त्वचा विकार, एलर्जी, सिरदर्द और आंखों के संक्रमण से पीड़ित हैं।

जल आपूर्ति और जल संसाधन

गिरते भूजल तालिका (जल स्तर) और पानी की खराब गुणवत्ता ने भारत के कई हिस्सों में शहरी और ग्रामीण जल आपूर्ति दोनों की स्थिरता में खतरा पैदा कर दिया है। सतह के पानी पर निर्भर शहरों में प्रदूषण, पानी की कमी और उपयोगकर्ताओं के बीच संघर्ष में वृद्धि होने लगी है। उदाहरण के लिए, बैंगलोर 1974 से कावेरी नदी के पानी पर काफी हद तक निर्भर रहता है, आज यह पानी कर्नाटक और तमिलनाडु राज्यों के बीच विवाद का विषय है। अन्य भारतीय शहरों में पानी की होने पर उच्च लागत पर अधिक दूरी से और जल पूर्ति की जाती है। बैंगलोर के मामले में, 33.84 बिलियन (यूएस $471.3 मिलियन) के कावेरी चौथे चरण परियोजना, चरण दो में 100 किमी की दूरी से प्रति दिन 500,000 घन मीटर पानी की आपूर्ति शामिल है, इसके बावजूद शहर की आपूर्ति में मात्र दो तिहाई की ही वृद्धि हुई है।
कुछ तटीय इलाकों में समुद्री जल का अलवणीकरण कर आपूर्ति, पेयजल का एक महत्वपूर्ण स्रोत बन गया है। उदाहरण के लिए, चेन्नई मेट्रोपॉलिटन वाटर सप्लाई और सीवरेज बोर्ड ने 2010 में मिंजुर में प्रति दिन 100,000 एम³ की क्षमता वाले बड़े समुद्री जल विलवणीकरण संयंत्र की स्थापना की है। उसी वर्ष निममेली में उसी क्षमता वाले दूसरा संयंत्र अनुबंधित किया गया है।